
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 72
                                                               din 30 martie 2023
privind însușirea de către Consiliul Local Sighișoara a unor propuneri de cumpărare a unor terenuri aflate în proprietatea privată a Municipiului Sighișoara și aprobarea inițierii vânzării acestora

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 8.389/01.03.2023 şi la Consiliul Local Sighișoara cu nr. 11.416/23.03.2023, de referatul de aprobare, înregistrat cu nr. 8.392/01.03.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 18.206/29.06.2021, prin care domnul Stăncicu Sorin solicită aprobarea cumpărării terenului în suprafață de 637 mp., situat în Sighișoara, str. Andrei Mureșanu, limitrof locuinței personale – lot nr. 59, teren înscris în C.F. nr. 56068 Sighișoara, în scopul amenajării lui ca zonă de protecție a locuinței, menționând disponibilitatea de a participa la licitația organizată pentru vânzarea respectivului teren;

Având în vedere că, în completarea propunerii de cumpărare și în vederea însușirii acesteia prin hotărâre, solicitantul Stăncicu Sorin a depus cererea înregistrată la Municipiul Sighișoara cu nr. 11.593/05.04.2022, în vederea fundamentării cererii sale de cumpărare din punct de vedere economic, financiar, social și de mediu;

Având în vedere faptul că terenul solicitat spre cumpărare, situat în Sighișoara, str. Andrei Mureșanu, jud. Mureș, înscris în C.F. nr. 56068 și având categoria de folosință teren fâneață, face obiectul contractului de închiriere nr. 791/15.12.2006, cu modificările și completările ulterioare, încheiat între Municipiul Sighișoara, în calitate de proprietar/administrator și domnul Stăncicu Sorin, în calitate de chiriaș, cu destinația de teren limitrof proprietății chiriașului, zonă protecție locuință;

Având în vedere cererea înregistrată la Municipiul Sighișoara cu nr. 3.321/30.01.2023, prin care domnul Vodă Gheorghe solicită aprobarea cumpărării suprafeței de 914 mp. teren cu nr. cadastral 56070, suprafață de teren utilizată de acesta în baza contractului de închiriere nr. 256/3.571/02.08.2000, cu modificările și completările ulterioare, anexând și propunerea de cumpărare, prin care în susținerea cererii, arată, pe lângă faptul că în baza contractului de închiriere antemenționat folosește terenul ca grădină de legume și livadă, că suprafața de teren închiriată se găsește în prelungirea lotului de tren pe care este edificată locuința proprietate personală, iar prin cumpărarea terenului ar putea beneficia în continuare de livadă, de grădinărit și de ambianța pe care o oferă spațiul verde; 

Având în vedere că terenul intravilan solicitat spre cumpărare, situat în Sighișoara, jud. Mureș, înscris în C.F. nr. 56070 și având categoria de folosință teren fâneață, face obiectul contractului de închiriere nr. 256/3.571/02.08.2000, cu modificările și completările ulterioare, având destinația de teren agricol – grădină de legume;

Având în vedere faptul că pentru vânzarea terenurilor antemenționate este necesară aplicarea procedurii de vânzare prin licitație publică, potrivit prevederilor art. 363 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, prevederile art. 364 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare și cele ale Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021 nefiind aplicabile în cazurile de față;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu referire la modalitățile de exercitare a dreptului de proprietate privată;

Având în vedere prevederile art. 555 și următoarele din Legea nr. 287/2009 privind Codul civil, republicat, cu modificările şi completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 8.390/01.03.2023, prin care se propune însușirea de către Consiliul Local Sighișoara a unor propuneri de cumpărare a unor terenuri aflate în proprietatea privată a Municipiului Sighișoara și aprobarea inițierii vânzării acestora;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu completările și modificările şi ulterioare,

     H O T Ă R Ă Ş T E:

Art. 1. Se însușește propunerea de cumpărare formulată de domnul Stăncicu Sorin, înregistrată la Municipiul Sighișoara cu nr. 18.206/29.06.2021 și completată prin cererea înregistrată la Municipiul Sighișoara cu nr. 11.593/05.04.2022, pentru terenul intravilan în suprafață de 637 mp., situat în Sighișoara, jud. Mureș, înscris în C.F. nr. 56068 Sighișoara (nr. C.F. vechi: 11724), sub nr. cad. 1851 și nr. top. 3343/2/1/10, cu categoria de folosință fâneață.

Art. 2. Se aprobă inițierea vânzării prin licitație publică a terenului intravilan, în suprafață de 637 mp., situat în Sighișoara, jud. Mureș, înscris în C.F. nr. 56068 Sighișoara (nr. CF vechi: 11724), sub nr. cad. 1851 și nr. top. 3343/2/1/10, cu categoria de folosință fâneață.

Art. 3. Se însușește propunerea de cumpărare formulată de domnul Vodă Gheorghe, înregistrată la Municipiul Sighișoara cu nr. 3.321/30.01.2023, pentru terenul intravilan, în suprafață de 914 mp., situat în Sighișoara, jud. Mureș, înscris în C.F. nr. 56070 Sighișoara (nr. CF vechi: 11726), sub nr. cad. 56070 (nr. cad. vechi: 1853) și nr. top. 3343/2/1/12, cu categoria de folosință fâneață.

Art. 4. Se aprobă inițierea vânzării prin licitație publică a terenului intravilan, în suprafață de 914 mp., situat în Sighișoara, jud. Mureș, înscris în C.F. nr. 56070 Sighișoara (nr. CF vechi: 11726), sub nr. cad. 56070 (nr. cad. vechi: 1853) și nr. top. 3343/2/1/12, cu categoria de folosință fâneață.

Art. 5. Pentru determinarea prețului de pornire la licitație în vederea vânzării terenurilor mai sus individualizate, se va proceda la demararea procedurilor necesare pentru achiziția de servicii având ca obiect întocmirea de către un evaluator autorizat, în condiţiile legii, a unui raport de evaluare pentru fiecare teren.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Contabilitate, Salarizare – Direcția Economică și Direcția Arhitect Șef din cadrul Municipiului Sighişoara.

Art. 7. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Moiseș Florian Dan            
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;
  1 ex. Secretar General;

  1 ex. Direcția Arhitect Șef;
  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Juridic;

  1 ex. domnul Stăncicu Sorin;

  1 ex. domnul Vodă Gheorghe.
14 ex.

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 72/30.03.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


